P. Hrušovský, predseda NR SR: (2002-11-15):
Teraz poprosím poverenú spravodajkyňu, respektíve overovateľku pani poslankyňu Brestenskú, aby Národnú radu informovala o výsledku tajnej voľby na členov Rady Slovenskej televízie. Nech sa páči, pani poslankyňa. B. Brestenská, poslankyňa: Ďakujem. Vážený pán predseda, vážení páni poslanci, pani poslankyne. Dovoľte mi skôr než prečítam zápisnicu, aby som mala jednu kritickú poznámku a poprosila vedenie parlamentu a zároveň kluby, aby overovatelia naozaj robili svoju prácu. Poviem konkrétne mená, ktorí sa nezúčastnili ani včera, ani dnes na našej práci pri spracovaní volebných hlasov, mohli sme byť o hodinu menej. Poprosila by som, aby naozaj brali vážne funkciu overovateľa pani Ľubica Navrátilová, pán Federič a pán Hrdlička, pani Beňová prišla v poslednej chvíli, aspoň nám pomohla chvíľu, lebo naozaj si myslím, že sa to dosť zdržalo, toto bolo dosť komplikované hlasovanie. Dovoľte mi teraz predniesť závery zápisnice o tajnom hlasovaní o návrhu na voľbu členov Rady Slovenskej televízie, ktoré sa konalo 20. novembra 2002. Bola to opakovaná voľba. Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 140 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie 0 poslancov neodovzdalo hlasovacie lístky, zo 140 odovzdaných hlasovacích lístkov bolo 12 neplatných a zo 128 platných hlasovacích lístkov overovatelia zistili, že pri voľbe Mariána Slováka hlasovalo za 83, proti 31, zdržalo sa 14. U pána Jána Greššu hlasovalo za 75, proti 36 a zdržalo sa 17. U pána Jaroslava Franeka hlasovalo za 0, 89 proti, zdržalo sa 39, za pána Ivana Podstupku hlasovalo za 0, proti 88 a zdržalo sa 40. U pána Emila Bartka hlasovalo za 1, proti 89 a zdržalo sa 38. U pána Jozefa Kužmu hlasovalo za 2, proti 88, zdržalo sa 38. U pána Jozefa Horvátha hlasovalo za 0, proti 90, zdržalo sa 38. U pani Marty Huttovej hlasovalo za 2, proti 88, zdržalo sa 38. U pani Evy Hájekovej hlasovalo za 0, proti 89, zdržalo sa 39. U pani Andrey Krajniakovej hlasovalo za 0, 89 proti, 39 sa zdržalo. U pani Márie Biľovej hlasovalo za 106, proti 16 a zdržalo sa 6. U pani Denisy Pogáčovej hlasovalo za 22, proti 79, zdržalo sa 27. U pána Juraja Kiesela hlasovalo za 13, proti 79, zdržalo sa 36. U pána Ľubomíra Kraľovanského hlasovalo za 3, proti 91, zdržalo sa 34. U pána Miloša Mistríka hlasovalo za 23, proti 70, zdržalo sa 35. U pána Dušana Kováča hlasovalo za 5, proti 86,  zdržalo sa 37. U pána Ľubomíra Fifíka hlasovalo za 0, proti 89,  zdržalo sa 39. U pána Jaroslava Kernera hlasovalo za 2, proti 87, zdržalo sa 39. U pani Eleny Chudíkovej hlasovalo za 5, proti 84, zdržalo sa 39. U pána Petra Kubu hlasovalo za 1, proti 88, zdržalo sa 39. U pána Mariána Ostatníka hlasovalo za  8, proti 86, zdržalo sa 34. U pána Jána Slováka hlasovalo za 3, proti 89, zdržalo sa 36. U pána Jána Pašku hlasovalo za 4, proti 86, zdržalo sa 38. U pani Viery Michalkovej hlasovalo za 0, proti 89,   zdržalo sa 39. U pána Miroslava Kollára hlasovalo za 1, proti 90,  zdržalo sa 37. U pána Mariána Šmatláka hlasovalo za 9, proti 82,  zdržalo sa 37. U pani Hany Lyons, rodenej Hanúskovej hlasovalo za  22, proti 68, zdržalo sa 38. U pána Petra Zemana hlasovalo za 0, proti 88, zdržalo sa 40. U pána Ľubomíra Gregu hlasovalo za 0, proti 90, zdržalo sa 38. U pána Jozefa Krošláka hlasovalo za 28,  proti 73,  zdržalo sa 27. U pána Pavla Barabáša hlasovalo za 0, proti 87,  zdržalo sa 41. U pána Pavla Janíka hlasovalo za 17, proti 77 a zdržalo sa 34 poslancov. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Slovenskej televízie zvolení Marián Slovák, Ján Grešša, Mária Biľová. Ďakujem, pán Greššo, ospravedlňujem sa. Ďakujem.